El ciclu de conciertos per Internet Amosando retoma la so programación
#000000
El ciclu de música asturiana Amosando entamó esti pasáu domingu a emitir otra vez selmanalmente vídeos de les sos actuaciones. Nesti casu foi’l turnu pa los llioneses D’Urria. Queden per delantre actuaciones d’otros once artistes y grupos nesta programación, que tresmite per internet un formatu ente conciertu d’aforu reducíu, programa de televisión y alderique. Trátase siempre de música en llingua asturiana.
#000005
En total van ser más de 30 pieces con cantares de los 12 renomaos artistes que tocaron nes anteriores ediciones. En marzu del 2019 nacía Amosando, un ciclu de presentaciones de discos entamáu por , con un formatu ente conciertu acústicu con aforu reducíu, programa de televisión y alderique; too ello emitío per Internet pa qu’aporte a persones de tol mundu.
#000006
Ante la falta de música en vivo por mor de la crisis sanitaria, la iniciativa decidió facer esti añu emisiones selmanales con pieces de cantares grabaos nes ediciones 2019 y 2020 d’Amosando. Van ser más de 30 emisiones qu’axunten a dellos de los artistes más renomaos de la escena n’asturianu.
#000007
Les emisiones son tolos domingos a les 21.30 en Facebook y n’Instagram
#000008
Unes actuaciones que reflexen la calidá de la música fecha en llingua asturiana amás de la so diversidá, yá que recueyen estilos como’l pop, indie, electrónica, folk, tonada, canción de autor y rock. Les emisiones entamaron esti domingu 7 de febreru col videu La campanona de D’Urria.
#000010
Dende -organizadora d’esta iniciativa que cuenta cola realización audiovisual de Javi Lueje, la collaboración de Goxe Producciones, el patrociniu de Xixón Turismu y Fundación Caja Rural de Asturias, y la subvención de la Conseyería de Cultura, Política Llingüística y Turismu-, ya tán trabayando pa poder facer una nueva edición en 2021 cola participación de 6 nuevos grupos.
#000011